 Ẹran : Ẹrán jẹ orúkọ gbogboògbò fún ẹran tí a lè rí lára ohun abẹmí yálà ti ewúrẹ tàbí ti màlúù. Nígbà láé láé, àwọn ọmọ ènìyàn máa ń dẹdẹ àwọn ẹranko láti pa wọn fún jíjẹ, àmọ nígbà tí ó yá wọn bẹrẹ sí ń rè tàbí sìn wọn gẹgẹ bí ohun ọsìn ní ilé tí wọn sì máa ń mú wọn pajẹ nígbà tí àyè rẹ bá ṣì sílẹ. Lágbàáyé lóní, ẹran màlúù ni àwọn ènìyàn ń jẹ jùlọ ní gbogbo agbáyé, lẹyìn náà ni ó kan ẹran ẹlẹdẹ àti ẹran adìyẹ. Ní ọdún 2018, orílẹ-èdè Amẹríkà, Brazil àti China ni wọn jẹ orílẹ-èdè tí wọn ń pèsè ẹran yí jùlọ.Wọn lè lo ẹran màlúù ní oríṣiríṣi ọnà; wọn lè ge wẹwẹ, tàbí kí wọn sin sínú ata kí wọn fi ṣe Súyà, wọn lè lọọ kí wọn fi ṣe meetpie ati bẹẹ bẹẹ lọ. Ẹran ní àwọn èròjà bíi: purotéènì, ayọọnù, vitamin B12 àti bẹẹ bẹẹ lọ. Bí a bá jẹ ẹran lájẹjù, ó lè fàá kí àrùn jẹjẹrẹ inú ẹjẹ ati àìsàn ọkàn ó mú ni pàá pàá jùlọ bí wọn bá ti fi àwọn kẹmíkà kan kún-un láti lè jẹ kí ó máà tètè bàjẹ. 